बृजभूषण सिंह ने शायरी से किया पलटवार, बोले- होइहि सोइ जो राम रचि राखा
Gonda news, Gonda event, Gonda rally,  महिला पहलवानों द्वारा लगाए गए यौन शोषण के आरोपों का सामना कर रहे भारतीय कुश्ती संघ (WFI) के पूर्व अध्यक्ष बृजभूषण शरण सिंह आज गोंडा में बड़ी रैली का आयोजन करने जा रहे हैं
महिला पहलवानों के यौन शोषण के आरोपों से घिरे WFI के पूर्व अध्यक्ष बृजभूषण शरण सिंह ने गोंडा में शक्ति प्रदर्शन किया। मोदी सरकार के 9 साल पूरे होने पर रविवार को बृजभूषण ने 35 किलोमीटर रोड से निकाला। उनका जगह-जगह पर स्वागत हुआ। यहां से वह ​​रघुराज शरण सिंह महाविद्यालय में पहुंचे, जहां जनसभा को संबोधित किया। मंच से बृजभूषण शरण सिंह ने कहा, "होइहि सोइ जो राम रचि राखा। को करि तर्क बढ़ावै साखा।
इसके बाद उन्होंने भारत माता के जयकारे लगाए। यही नहीं, उन्होंने शायरी भी सुनाई। ''कभी अश्क-कभी गम और कभी जहर पिया जाता है, तब यह मिला मुझको मोहब्बत का सिला, बेवफा कहके मेरा नाम लिया जाता है, इसको रुसवाई कहें या शोहरत, अपने दबे होठों से मेरा नाम लिया जाता है, कभी-कभी अपने आप से सवाल करने लगते हैं, जब-जब सरसरी नजर से सवाल करते हैं, तो गंभीर चीजों को नकार देते हैं।" माना जा रहा है कि सांसद ने शायरी के बहाने ही अपने ऊपर लगे आरोपों पर पलटवार किया है।
बोले- कैसरगंज से ही लड़ूंगा चुनाव
हालांकि मीडियाकर्मियों ने जब WFI के पूर्व अध्यक्ष से शायरी को लेकर सवाल किया गया, तो उन्होंने कुछ भी बोलने से इनकार कर दिया। कहा, ''मेरे सभी कार्यक्रम ऐसे ही होते हैं। ये पार्टी का कार्यक्रम है। यहां विवाद का कोई विषय नहीं है।'' भाजपा सांसद ने आगे कहा कि कैसरगंज लोकसभा से ही फिर से चुनाव लड़ूंगा। 2024 में भाजपा पूर्ण बहुमत से सरकार बना रही है। यूपी की सभी सीटों पर भाजपा जीत दर्ज करेगी।
''कांग्रेस के समय से 33 हजार वर्ग किमी जमीन चीन के कब्जे में है''
इसके साथ ही बृजभूषण ने कांग्रेस पर भी निशाना साधा। उन्होंने कहा, "कांग्रेस के दौर में भारत की 78 हजार वर्ग किलोमीटर जमीन पाकिस्तान ने कब्जा कर ली और कांग्रेस के समय से 33 हजार वर्ग किलोमीटर जमीन चीन के कब्जे में है। जब पाकिस्तान के 92 हजार सैनिकों को भारत ने बंदी बनाया तो कांग्रेस के लोगों ने उन्हें छोड़ दिया। अगर उस समय मोदी पीएम होते या बीजेपी का कोई पीएम होता, तो पहले पाकिस्तान से जमीन छुड़ाई जाती। इसके बाद उनके सैनिकों को यहां से छोड़ा जाता।
अगर तब मोदी पीएम होते तो कई मुद्दों का हल निकल आता। भाजपा ने सभी भविष्यवाणी तोड़ दी और 2014 और 2019 में पूर्ण बहुमत की सरकार बनी। 2024 में फिर से भाजपा की पूर्ण बहुमत की सरकार बनेगी। मोदी सरकार में कई बड़े काम हुए हैं। मंदिर बना और सड़कें भी बनीं।"
राजनीति जानकारों के अनुसार, जनसभा का मोटिव भले ही केंद्र सरकार के 9 साल पूरे होने पर उपलब्धियां गिनाने का हो, लेकिन इसके बहाने बृजभूषण अपनी राजनीतिक शक्ति का एहसास दिलाना चाह रहे हैं।
पहले अयोध्या में होनी थी जनचेतना रैली
दरअसल, अयोध्या में 5 जून को बीजेपी सांसद द्वारा आयोजित होने वाली जनचेतना महारैली स्थगित कर दी गई थी। क्योंकि इस कार्यक्रम से ऐन वक्त पहले ही दिल्ली में धरना दे रहे पहलवान बृजभूषण की गिरफ्तारी न होने के विरोध में हरिद्वार में मेडल विसर्जित करने जाने वाले थे। लेकिन पहलवानों को भाकियू के राष्ट्रीय अध्यक्ष चौधरी राकेश टिकैत ने रोक दिया था और अपने घर मुजफ्फरनगर बुलाकर इस मसले पर सौरम में 1 जून को महापंचायत बुलाई थी। उनकी अपील पर पहलवान बजरंग पूनिया, विनेश फोगाट, साक्षी मलिक उनके घर पहुंचे थे। माहौल गर्माता देख सांसद ने जनचेतना रैली स्थगित कर दी थी।
टिकैत बोले- पहलवानों की जाति तिरंगा, इन्हें बांटा ना जाए:कहा- सरकार हिंदू-मुस्लिम कर रही; बृजभूषण सिंह के खिलाफ मुजफ्फरनगर में हुई महापंचायत
बृजभूषण शरण सिंह की गिरफ्तारी को लेकर पहलवानों के समर्थन में खाप पंचायतें खुलकर उतर आई हैं। बालियान खाप के चौधरी नरेश टिकैत की अध्यक्षता में मुजफ्फरनगर के शोरम में महापंचायत हुई थी। इस दौरान टिकैत ने कहा था कि सरकार हमें जाति में बांटने की कोशिश कर रही है। इन लड़कियों के साथ भी ऐसा ही है। पहले उन्होंने हिंदू मुस्लिम किया, यूपी में हिंदू मुस्लिम किया। पढ़ें पूरी खबर